Rokk
Rokk (ka: jahujook) oli koduloomadele antav jook, mida tehti rukkijahust ja külmast veest, osaliselt ka piimast. Veega segatud jahu ei keedetud, vaid klopiti tugevasti vahule ja valati suurde nõusse. Rokka anti eriti hobustele, ka vasikatele ning enne tapmist sigadele. Ristikheinakasvatuse arenemisega jäi nn rokalöömine ja vastava joogi valmistamine ära 19. sajandi lõpul.